Čo mi pomôže let mam bolesti pod lopatkou zrejme mam zaseknuti nerv
Tretí deň mam silne bolesti  užila som aj flektor aj natieram si to masťou flektor no nepomaha
Dobrý deň,
ďakujeme za Vašu otázku.
Bolesť vystreľujúca pod lopatkou môže súvisieť s rôznymi ochoreniami. Najčastejšie vzniká v dôsledku blokády chrbtice, niekedy je bolesť vyvolaná pohybovými stereotypmi, zápalovým procesom, môže však súvisieť aj s inými orgánovými ochoreniami (napríklad v dôsledku ochorení žlčníka, či iných orgánov tráviaceho traktu). Liečbe bolesti v oblasti chrbtice sa v minulosti venovala kolegyňa, ktorej odpoveď Vám prikladám v nasledujúcom
odkaze
. Súčasné používanie Flector gélu s iným liekom obsahujúcim rovnakú účinnú látku (Flector kapsule, sáčky alebo náplasti) sa neodporúča. Rovnako sa neodporúča podávať iné lieky určené na liečbu bolesti a zápalu. V prípade, že sa Vám zdravotný stav do 3 dní liečby nezlepší, alebo nastane zhoršenie, je potrebné lekárske vyšetrenie pre odhalenie príčiny bolesti a následné určenie vhodnej liečby.
Prajem skorú úľavu od ťažkostí.
S pozdravom
PharmDr. Veronika Kiabová